**Vejledning vedr. børn født i Danmark af ukrainske mødre, hvor far til barnet fortsat er i Ukraine**

(Denne vejledning er udarbejdet i samarbejde med Familieretshusets faderskabs- og navneafdeling)

**Vær opmærksom på**, at nedenstående vejledning kun gælder for børn født i Danmark af kvinder, der er flygtet fra Ukraine, men hvor far til barnet fortsat er i Ukraine og må forventes ikke at kunne nås via almindelig post. Alle andre tilfælde håndteres efter de almindeligt gældende regler.

**Fødselsregistrering**

**Mor har ikke CPR-nummer og bopælsregistrering**

* Registrerende myndighed: Hændelsessognet (hospitalssognet)
* Fødslen registreres efter de almindelige regler omkring fødsel af børn af mor uden CPR-nummer – [Barnets mor har hverken personnummer eller bopæl i Danmark – P-Supportforum (kirkenettet.dk)](https://p-support.kirkenettet.dk/hc/da/articles/360013876679-Barnets-mor-har-hverken-personnummer-eller-bop%C3%A6l-i-Danmark)

**Mor har CPR-nummer og dansk folkeregisteradresse**

* Registrerende myndighed: Mors bopælssogn på baggrund af jordemoderanmeldelsen samt oplysninger i CPR (navn og civilstand)

[Registrering i PERSON - Fødsel – P-Supportforum (kirkenettet.dk)](https://p-support.kirkenettet.dk/hc/da/sections/360004029559-Registrering-i-PERSON-F%C3%B8dsel)

**Faderskab**

**Mor er gift**

* Registrerende myndighed: Hændelsessogn eller bopælssogn jf. ovenfor
* Far registreres (i forbindelse med fødselsregistreringen) på baggrund af de oplysninger, som anden myndighed i forbindelse med 1. gangs-registreringen af mor i CPR har registreret om ægtefælle i CPR.

[Generelt - Fødsel – P-Supportforum (kirkenettet.dk)](https://p-support.kirkenettet.dk/hc/da/articles/360013808040-Generelt-F%C3%B8dsel)

**Mor er ugift**

* Registrerende myndighed: Hændelsessogn eller bopælssogn jf. ovenfor
* Såfremt mor oplyser, at det ikke vil være muligt at få en OA-erklæring på papirblanket underskrevet af far, der befinder sig i Ukraine, sender sognet meddelelse til FRH om dette sammen med fødselsoplysningerne på barnet. Dette kan gøres inden udløbet af 28-dages fristen. Vær opmærksom på navngivning af barnet – se nedenfor

**Navngivning**

**Mor er gift**

* Registrerende myndighed: Hændelsessogn eller bopælssogn jf. ovenfor
* Da mor er gift og der dermed er fælles forældremyndighed over barnet, skal begge forældre underskrive en navngivningsblanket, jf. Navnelovens § 1, stk. 1 og § 12, stk. 2. Såfremt far, der befinder sig i Ukraine ikke har mulighed for dette, sender sognet meddelelse til FRH om dette på samme måde som ved manglende navngivning.
* Sagen skal ikke oversendes før udløbet af de 6 måneder.
* Såfremt der måtte opstå et konkret hastende behov for navngivning før udløbet af de 6 måneder, vil det være nødvendigt at der træffes en midlertidig afgørelse om forældremyndigheden, inden barnet kan navngives.
* Moren kan i så fald vejledes om at søge midlertidig forældremyndighed i FRH efter forældreansvarslovens § 28 på grund af forhindring. Ansøgning om midlertidig forældremyndighed som følge af forhindring skal sendes til Familieretshuset, Storetorv 10, 6200 Aabenraa.

[Hvis der er sket noget, der kræver handling her og nu (familieretshuset.dk)](https://familieretshuset.dk/foraeldreansvar/foraeldreansvar/foraeldremyndighed/faelles-fm-og-uenig-akut)

* **Mor er ugift**
* Registrerende myndighed: Hændelsessogn eller bopælssogn jf. ovenfor
* Så længe der ikke er registreret en far, har mor ene-forældremyndighed. Det kan derfor være en god ide at anbefale mor at navngive barnet, inden far registreres. Mor skal orienteres om, at barnet vil ikke kunne få fars mellem/efternavn (medmindre det er et frit efternavn), men at dette kan ændres på et senere tidspunkt – enten ved en (gebyrbelagt) navneændringsansøgning i Danmark underskrevet af begge forældre eller ved en navneændring i Ukraine efter ukrainske regler.
* Hvis far er registreret via en OA-erklæring, inden barnet er navngivet, og der dermed er fælles forældremyndighed, følges samme regler som beskrevet ovenfor under **Navngivning – Mor er gift**

**Attest**

Barnet, der er fødselsregistreret og dermed grundregistreret i Danmark har ret til en Personattest. Vær opmærksom på, at mor ikke har ret til en Personattest, da hendes fødsel af et barn ikke er en registrering, der berettiger hende til en attest.

[Attestguides – P-Supportforum (kirkenettet.dk)](https://p-support.kirkenettet.dk/hc/da/sections/360004660119-Attestguides)